title: Bèg
text: Sajeroning ulah raga bal-balan, bèg iku juru main kang posisiné ana ing mburi para glandhang lan tugasé njurung marang tugas kiper kanggo nyegah supaya bal ora lumebu gawang.
  
  Ana sawatara jinis bèg, yaiku: bèg tengah, bèg sayap (full back/wing back), lan libero (sweeper). Para bèg lumrahé awaké gedhé lan rosa, lan racaké dedegé uga dhuwur, sanadyan ana uga bèg kang dedegé cendhèk nanging suksès (racaké bèg sayap kang ora pati mbutuhaké dedeg kang dhuwur). Kabèh bèg kudu pinter main tèkel (tackle) lan perlu duwé keahlian panguwasaan bal kang cukup apik.
  
  Para bèg racaké njaga ing paruh lapangan dhéwé. Bèg kang dhuwur kadhang maju mangarep menyang kothak penalti tim mungsuh wektu tim-é ngayahi tendhangan pojok utawa tendhangan bébas awit ana kamungkinan nyétak gol kanthi sundhulan sirah.
  
  Sawetara bèg misuwur 
   Tony Adams
   Franz Beckenbauer
   Cafu
   Fabio Cannavaro
   Roberto Carlos
   Ivan Cordoba
   Marcel Desailly
   Rio Ferdinand
   Hong Myung-Bo
   Paolo Maldini
   Alessandro Nesta
   Jaap Stam
   Lilian Thuram
  
  Uga delengen 
   Posisi sajeroning bal-balan
  
  Bal-balan